Gand va bandenn vugale, va zud muia-karet.  Diouz ar mintin pa zavan, - gwir eo a-raog an heol, Me a gav va izili ennon kreñveet oll,  Evid adarre staga el labour pemdezieg  A vago va ziadig hag ar paour ezommeg.  O tond euz va farkeier, degoueziou va zadou,  Va halon el levenez, me lar : « Bugaligou,  Pegement om-ni eüruz n on ti-plouz dislivet  Pedom ma talho Doue pell amzer deom yehed. »  Va  deveziou a dremen er peoh ar padusa,  Pell diouz safar ar hêriou, er mêziou ar sioulla ;  Biskoaz, bennoz da Zoue ! biskoaz ar gwall gollou  Euz va zi paour ha dister ne lammas30 an treuzou.  Evel an heol o sevel, va zal-me zo skeduz,  Ne vez morse roufennet gand soñjou enkrezuz.  Va bugale, eun devez, pa vo deuet nerz dezo,  A labouro kaloneg an douar ivez do zro.  E gwirionez va labour aliez a vez tenn,  En hañv dindan heol bero, er goañv en avel yen ;  Hogen buhez an tieg, n despet da gement-se  A zo evel kemmesket a joa e peb mare.  Mar don gwisket gand lien, ha gand boued groz maget,  Mar deo skuizuz va labour, ha ken nebeud paeet,  Pegement on dihaouet gand êr fresk ar mêziou !  Ar yehed hag ar frankiz, kaerra donezonou !  En or bro ger Breiz-Izel peb maread amzer  En-deus war-lerh al labour e ebatou seder ;  Goude an devez poaniuz, setu diskuiz an ti,  En-dro da dan an oaled, azezet dizoursi.  A-veh ma  kav ar bourhiz, dar zul vintin zoken,  Eun hanter-eur peuzlaeret da vond dan oferenn ;  Abredig euz an arbel, me denn va dillad kaer,  An devez sul penn-da-benn a zo oll dam Hrouer.  Gwenn eo ar bleo war va fenn, ha setu-me krommet,  30